Nog twee vroue wreed vermoor in KaapstadDie liggaan van ‘n vrou lê naby die Lwazi Primary School in Guglethu. Foto: Brendan Magaar/African News Agency(ANA) Twee vroue is Vrydag onderskeidelik in Gugulethu en Khayelitsha in Kaapstad vermoor. ŉ Vrou is in die hospitaal opgeneem nadat onbekende verdagtes eers haar 33-jarige kêrel geskiet en gewond het by sy huis in Khayelitsha. “Die 31-jarige vrou is by die huis ontvoer deur die verdagtes en later met veelvuldige beserings by die Wolfgat-natuurreservaat afgelaai,” het die polisie in ŉ verklaring gesê. “Die man en vrou is in ŉ hospitaal opgeneem waar die vrou later aan haar beserings beswyk het. Die motief vir die moord is nog nie bekend nie en niemand is nog in hegtenis geneem nie.” ŉ Vrou, ook in haar 30’s, is Vrydag langs ŉ laerskool in Gugulethu vermoor. “Volgens ooggetuies het ŉ voertuig stilgehou en is die vrou se liggaam langs die Lwazi Primary School afgelaai.” Die vrou is vermoedelik met klippe doodgegooi. Enigiemand met inligting oor die twee voorvalle word versoek om Stop Misdaad te kontak by 08600 10111.